cyanic-selkie/wikianc huggingface dataset:
Gösta Berggren
Gösta Berggren var en svensk skihopper som representerte Bodens BK. Han ble nummer 66 av 71 deltakere i VM i Sollefteå i 1934 og nummer 17 i Lahtis i 1938. Han ble svensk mester i skihopping i 1937.
Tilleggsskatt
Tilleggsskatt kan ilegges etter ligningslovens kapittel 10. Vilkåret er at skattyteren har gitt uriktige eller mangelfulle opplysninger, eller unnlatt pliktig innlevering av selvangivelse eller næringsoppgave. Tilleggsskatt anses som straff etter EMK og har reist mange spørsmål om såkalt dobbeltstraff.
Eubergioides bertha
Eubergioides bertha er en sommerfugl som hører til familien påfuglspinnere (Saturniidae).
Levevis
Den lever i skog.
Utbredelse
Arten er utbredt i Brasil.
Diego Polenta
Diego Fabián Polenta Musetti (født 2. februar 1992 i Montevideo) er en uruguayansk fotballspiller som spiller for fotballklubben Genoa.
Under Sommer-OL 2012 i London deltok han for landet sitt der laget hans ble utslått i gruppespillet.
Mario Innauer
Mario Innauer (født 10. januar 1990) er en østerriksk skihopper.
Mario Innauer debuterte i verdenscupen 4. januar 2007 i Bergiselbakken, det tredje rennet i hoppuka. Han endte på 16.-plass, og sikret seg dermed sine første verdenscuppoeng. Tre dager senere, i hoppukas avslutningsrenn i Bischofshofen, kom han på 15.-plass. Noen uker senere kom han på 5.-plass i et renn i Titisee-Neustadt, hans beste plassering i den første verdenscupsesongen. Han var med i Østerrikes tropp til VM i Sapporo i 2007, men fikk ikke hoppe noen av konkurransene.
I begynnelsen av sesongen 2007/2008 var Mario Innauer hemmet av en ankelskade.
Under junior-VM i Zakopane i 2008 hadde han det klart lengste hoppet i andre omgang. Mario falt imidlertid stygt under landingen, og skadet venstre kne og lårmuskel. Dersom han hadde stått på hoppet, hadde han etter all sannsynlighet vunnet rennet. På grunn av denne skaden kunne Innauer heller ikke delta under lagkonkurransen to dager senere.
Mario Innauer er sønn av den tidligere skihopperen og olympiavinneren Anton Innauer og nevø av den tidligere europamesteren i kulekjøring Siegi Innauer. Han bor i nærheten av Innsbruck, og representerer sammen med sin venn og konkurrent, Gregor Schlierenzauer, klubben SV Innsbruck-BergIsel.
Bolterskaret
Bolterskaret er et fjellpass på Spitsbergen på Svalbard, rundt 20 kilometer sørøst for Longyearbyen. Høyden er rundt 400 moh. Det ligger mellom Bolterdalen (en sidedal til Adventdalen) i nord og Tverrdalen (en sidedal til Reindalen) i sør.
Navnet kommer fra det engelske ordet «bolt», som betyr «løpe vekk», etter at en av William Martin Conways hester løp vekk her under hans ekspedisjon i 1896.
Vest-Tyskland under Sommer-OL 1968
Vest-Tyskland under Sommer-OL 1968. Flere sportsutøvere fra Vest-Tyskland deltok i flere sporter under Sommer-OL 1968 i Mexico by. Det var første gang som Vest-Tyskland stilte med egen OL-tropp i et Sommer-OL. I alle Sommer-OL etter andre verdenskrig stilte Vest- og Øst-Tyskland felles lag unntatt under OL 1948 i London da Tyskland ikke fikk lov å delta på grunn av sin rolle under andre verdenskrig. Vest-Tyskland kom på en åttendeplass med fem gull-, elleve sølv og ti bronsemedaljer. Bryteren Wilfried Dietrich var Vest-Tysklands flaggbærer under åpningsseremonien.
Breivikelva (Tromsø)
Breivikelva (også kalt Storelva) er ei elv i Tromsø kommune. Den dannes ved samløpet av Bjørnskarelva og Storforselva og munner ut i Ullsfjorden ved bygda Breivikeidet. Elva er 25,8 km lang (40,2 km medregnet Bjørnskarelva), og har et nedbørfelt på 196,35 km². Middelvannføringen ved munningen er 10,57 m³/s.
Breivikelvas fjerneste tilløp er Bjørnskarelva, som har utspring i Bjørnskaret i fjellene øst for Ramfjorden. Vanligvis er det dog det andre hovedtilløpet, Storforselva, som har utspring i området øst for Tromsdalstinden og danner den 250 meter høye Storforsen, som anses som Breivikelvas kilde. De to elvene løper sammen rundt seks kilometer nordøst for Fagernes. Etter samløpet renner elva i nordøstlig retning i et sterkt meanderende løp med lite fall. Breivikelva har mange sideelver, hvorav de største er Tepphaugelva, Russevanka og Nakkelva. Elva munner ut i Ullsfjorden gjennom et 1,5 kilometer langt og opptil 400 meter bredt brakkvannsdelta. Sør for munningen ligger Sandbukta naturreservat.
Vassdraget ble i 1973 vernet mot kraftutbygging i Verneplan I for vassdrag.
Bena (sommerfugler)
Bena er en slekt av sommerfugler som tilhører gruppen Chloephorinae i familien båtspinnere (Nolidae, bør kanskje regnes som en del av Noctuidae). Disse sommerfuglene er vakkert grønne, og ble tidligere regnet til familien nattfly (Noctuidae). Det er bare kjent to arter: Bena africana i Nord-Afrika og eikebåtfly (Bena bicolorana) i Europa. Den sistnevnte arten finnes også på Sør- og Østlandet i Norge.
Herbert Haydon Wilson
Herbert Haydon Wilson (født 14. februar 1875, død 11. april 1917) var en britisk polospiller som deltok i OL 1908 i London.
Samiske geografiske navn i Sør-Varanger
Samiske geografiske navn i Sør-Varanger (knr 5444) angir stedsnavn i Sør-Varanger kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk og skoltesamisk er tatt med i denne oversikten for Sør-Varanger kommune.
Days of Thunder
Days of Thunder er en amerikansk romantisk drama og actionfilm fra 1990 med Tom Cruise i hovedrollen. Andre sentrale roller spilles av Nicole Kidman, Robert Duvall, Randy Quaid, Cary Elwes og Michael Rooker. Regi er ved Tony Scott.
Filmen fikk blandet mottakelse av kritikerne, men ble en forholdsvis stor publikumssuksess. Den innbrakte $166 millioner på verdensbasis, hvorav $82,6 millioner i USA alene. Enkelte dro paralleller til Tom Cruises 80-talls-suksess Top Gun og kalte den «Top Gun on wheels».
En populære soundtrack med samme tittel ble utgitt i kjølvannet av filmen. Maria McKees ballade, "Show Me Heaven", ble soundtrackens største hit.
Handling
Den legendariske teamsjefen Harry Hogge (Robert Duvall) blir spurt om å bygge en bil for den unge vågale NASCAR-kjøreren Cole Trickle (Tom Cruise). Hogge har sine tvil, men tar til slutt på seg jobben. Samarbeidet dem imellom blir imidlertid vanskelig da de har nokså ulike oppfatninger om hvordan en racerbil skal kjøres. Hogges problem på racerbanen er den stadige konflikten mellom å ta ansvar for kjørernes sikkerhet og samtidig å få dem og bilene til å yte det maksimale. En stygg ulykke truer med å gjøre slutt på Coles karriere, men han finner støtte i den vakre kvinnelige legen Claire Lewicki (Nicole Kidman). Hans store mål er å delta og å vinne Daytona 500.
Om filmen
Filmen fikk blandet mottakelse av kritikerne og har bare fått 40% på Rotten Tomatoes og 60% på Metacritic (juli 2011). Den amerikanske filmkritikeren Roger Ebert gav den forholdsvis god omtale og endte opp med å gi den 3 av 4 stjerner.
Aftenpostens anmelder gav den middels god omtale. Det norske nettstede CINERAMA anmeldte filmen i 2009 i forbindelse med Blu-ray utgivelsen. Anmelderen gav den terningkast tre og skrev blant annet at: «Filmen er stappfull av meningsløs slang vi aldri får sjansen til å komme inn i, selve organiseringen av konkurransene virker vilkårlig og tilfeldig og Scott er helt uinteressert i å bygge opp til de større eller mindre vendepunkter i filmen. I stedet går han for pornografisk vakre bilder av fargesprakende soloppganger og enda mer fargesprakende veddeløpsbiler. Selve løpene er glimrende filmet og man får den samme følelsen av tilstedeværelse som i luftkampene i Top Gun. Men når man bare blir måtelig interessert i hvordan racene ender, blir det ikke annet enn tomt og meningsløst teknisk virtouseri».
Den innbrakte $166 millioner på verdensbasis, hvorav $82,6 millioner i USA alene. Den ble den 13 mest innbringende filmen i 1990, både i USA, og på verdensbasis. Produksjonskostnadene var på ca $60 millioner.
Filmens komponist, Hans Zimmer, ble tildelt en BMI Film Music Award for sitt arbeide på filmen. Filmen ble forøvrig nominert til en Oscar i klassen beste lyd.
Grønne venstrepartiet
Det grønne venstrepartiet eller Yeşil Sol Parti (YSP) er et politisk parti i Tyrkia som ble grunnlagt 25. november 2012. Partiets symbol består av et tre med en lilla stamme som danner en menneskefigur, kronen består av individuelle grønne blader og den gule solen danner hodet til menneskefiguren i midten av kronen Medformennene er Çiğdem Kılıçgün Uçar og İbrahim Akın.
Historie
YSP, tidligere kalt Yeşiller ve Sol Gelecek Partisi (Det grønne og venstreorienterte fremtidspartiet), ble stiftet 25. november 2012 gjennom en sammenslåing av Eşitlik ve Demokrasi Partisi (Likestillings- og demokratipartiet) og Yeşiller Partisi (Det grønne partiet). Det definerer seg selv som et grønt parti med venstreliberale ideer.
I 2014 støttet partiet Selahattin Demirtaş som presidentkandidat ved det tyrkiske presidentvalget i 2014. De støttet også HDP ved parlamentsvalget i juni 2015.
På den andre ordinære partikongressen 2. april 2016 endret partiet navn til Yeşil Sol Partisi (YSP) Den nåværende partilogoen skyldes vedtaket som ble fattet på den andre ekstraordinære kongressen 16. oktober 2022 Selahattin Demirtaş foreslo senere at i tilfelle et mulig forbud mot HDP, ville alle HDPs parlamentariske gruppekandidater stille i YSPs navn ved parlamentsvalget i 2023.
Med beslutningen av 24. mars 2023 besluttet HDP, Emekçi Hareket Partisi (Arbeiderbevegelsens parti) og Toplumsal Özgürlük Partisi (Sosialt frihetsparti) å stille til president- og parlamentsvalget sammen på YSP-listene for å styrke alliansen Millet İttifakı (Nasjonens allianse) til opposisjonsleder Kemal Kilicdaroglu. YSP behandles derfor som et nøkkelparti for presidentvalget i 2023.
Huevos rancheros
Huevos rancheros (spansk for «rancheierens egg») er en meksikansk eggrett som kan serveres til frokost eller lunch. Retten består for eksempel av egg, tomater, løk, sitronsaft, chilipepper, sukker, salt og svart pepper. Huevos rancheros serveres eksempelvis med tortillas.
Den tidligst kjente forekomsten av uttrykket huevos rancheros er fra 1901.
Autorisasjon for nødbruk
Autorisasjon for nødbruk er en tillatelse til å ta i bruk et legemiddel som ennå ikke har gjennomgått de nasjonalt bestemte nødvendige undersøkelser iil å ha blitt godkjente til bruk. Kort sagt tillater og i noen tilfeller tilrettelegger myndigheten for bruk av et legemiddel som ikke er blitt godkjent. Lovgivningen, protokollen og de ytre omstendigheter somkan utløse slik autorisasjon, kan variere en del fra land til land.
USA
I USA kalles dette for Emergency Use Authorization (EUA), og slik omtales den i faglig sammenheng på engelsk også når det gjelder land med annen lovgivning. Det er den amerikanske engelske språkbruk som brukes; det er ikke slik at det følger av en amerikansk EUA at medikamentet også er å behrakte som autorisert for nødbruk i andre land. I USA er det Food and Drug Administration (FDA) som gir slike tillatelser, og FDA gjør dette innenfor lover gitt av den amerikanske kongressen. Tillatelsen vurderes ut fra omstendigheter som for eksempel en erklært state of emergency (nødstilstand) eller en material threat (håndfast fare) som proklamert av USAs sikkerhetsminister (Homeland Security).
Eksempel: Covid-19
I desember 2020 stemte Center for Biologics Evaluation and Researchs Vaccines and Related Biological Products Advisory Committee (VRBPAC) for å ambafale EUA for Pfizer–BioNTech COVID-19-vaksinen. Vaksine hadde kort tid før samme måned fått autorisasjon for nødbruk i Storbritannia. I USA støttet VRBPAC at det ble goitt EUA for Modernas mRNA-vaksine, mRNA-1273.
Kreative Krefter
Kreative Krefter er en aksjonsgruppe i Arendal som arbeider for et politisk vedtak om å etablere bypark i Barbu.
Barbusaken
Etter at det ble fremlagt planer om bygging av seks boligblokker med 125 leiligheter i Barbubukt i Arendal, ble aksjonsgruppa Kreative Krefter, med Mari Dale som leder, stiftet for bevaring av strandstedet Barbu, og for utbygging av park i Barbubukta. Gitaristen Bård Torstensen fra Clawfinger er prosjektleder og en av initiativtakerne og arrangementleder.
Etter at bystyret stemte ned forslaget om utbygging gikk Arendals ordfører Torill Rolstad Larsen ut og sa at «Det er ingen som ønsker park i Barbu, bortsett fra SV», og konkluderte med at det aldri vil bli park i Barbu. En meningsmåling Synovate utførte på oppdrag fra Agderposten viste derimot at to av tre spurte i Arendal (69 %) ønsker park i Barbu
Etter en demonstrasjon av Kreative Krefter, Byparkaksjonen og Barbu vel 29. april 2010 avholdt bystyret en avstemning om bygging av blokker. Forslaget ble nedstemt 26 mot 13 stemmer. Bystyret vedtok så å opprette en bredt politisk sammensatt arbeidsgruppe som i samråd med grunneier + berørte parter skal legge premissene for en ny reguleringsplan for hele Barbu.
Etter en ny behandling i et bystyre preget av kaos ble det allikevel vedtatt en plan om bygging av høyhus i Barbu, med et mindre parkanlegg, tross innbyggernes meningsmåling. Dette førte til en politisk aksjon der det ble lagt ut parkvennlige valglister til kommunevalget, og flere av parktilhengerne i de forskjellige partiene ble valgt inn i bystyret, mens en av de argeste motstanderne som var toppkandidat for Senterpartiet ble vraket fra bystyret ved at parktilhengerne gå enkeltstemmer til parkvennlige politikere lengre nede på listen.
CD
I september 2009 ble samlealbumet Park CD-N utgitt til støtte for bygging av park, hvor store deler av musikkmiljøet i Arendal bidro. Et stort antall av byens kunstnere og forfattere deltok, musikere, låtskrivere og tekstforfattere. Av kjente bidragsytere er bandet Melkesyra, forfatteren Håvard Rem, og kunstmaleren Leonard Rickhard, som har tegnet omslaget.
Konserter
I både 2008 og 2009 ble det holdt konserter i Barbu til støtte for park, og for bevaring av stedet med et stort utvalg av byens artister.
29. april 2010 ble det tatt opp i bystyret om det skulle tillates bygging av blokker i Barbu, og Kreative Krefter arrangerte på nytt konsert og demonstrasjon, denne gang på Sam Eydes plass foran Arendal rådhus og kulturhus. Flere artister opptrådte til støtte for aksjonen, blant andre Inger Marie Gundersen, Tom Rudi Torjussen, Espen Larsen og Melkesyra.
Mokhtar Ghyaza
Mokhtar Ghyaza (født 15. november 1986) er en tunisisk basketballspiller. Han representerte landet sitt under Sommer-OL 2012 i London, der han endte på nest sisteplass med det tunisiske landslaget.
Itarumã
Itarumã er en kommune i delstaten Goiás i sentral-vestregionen av Brasil.
Kurt blir grusom
Kurt blir grusom er en norsk data-animert film fra 2008 regissert av Rasmus Sivertsen. Filmen er basert på Erlend Loes bøker Kurt blir grusom og Kurt Quo Vadis, og manuset er skrevet av Per H. V. Schreiner og Karsten Fullu.
Filmen ble produsert av Cornelia Boysen fra Nordisk film og Ove Heiborg fra Qvisten Animation AS, med et budsjett på 22 millioner kroner.
Filmen hadde norsk premiere 31. oktober 2008 og kom i butikkene på DVD og Blu-ray 25. mars 2009. Filmes kan også streames på TV2 Play og kan digitalt kjøpes og leies på blant annet Youtube.
Filmen har støtte for undertekster på dansk, engelsk, finsk, norsk og svensk. På TV2 Play har den kun norsk tekst.
Handling
Kurt oppdager en dag at samfunnet i bunn og grunn ikke respekterer trucksjåfører noe særlig. Kona er en ambisiøs arkitekt, naboen er lege, og heller ikke Kurts unger ser ut til å være særlig tilfreds med farens yrke. Selv om Kurt er populær på jobben og liker å kjøre truck, slutter han, og begynner å klatre på den sosiale rangstigen: Han vil bli lege, han vil bli rik, han vil være noen. Til slutt vil han til og med være statsminister. Ingen av delene lykkes særlig godt for ham, og Kurt blir etter hvert grusom.
Watt (andre betydninger)
Watt kan referere til:
Personer
Terrible Certainty
Terrible Certainty er det tredje studioalbumet til det tyske thrash metal-bandet Kreator.
Amasismaleren
Amasismaleren, også Amasis-maleren, er tilnavnet til en anonym gresk vasemaler som virket i Athen omkring 550–510 f.Kr. Ikke alle historikere er enige i at han kom fra Hellas. Noen mener han kom fra Egypt, og var oppkalt etter kong A-ahmes. Han har fått tilnavnet Amasis fordi åtte av de omkring nitti vasene som er attribuert til ham på stilistisk grunnlag, ble laget og signert av Amasis.
Han arbeidet i svartfigurstil, som var fullt utviklet i Korinthia da han begynte sitt virke. I sine tidlige arbeider er han tydelig bundet av gamle tradisjoner med lange figurer med smale hoder og skarpe vinkler i bevegelsene. Han begynte dog snart, omkring 540 f.Kr., å få mer liv i motivene, løste opp figurene og skapte et rikere uttrykk. Det som utløste dette var antagelig den nye stilen, rødfigurmaleriet, som gav nye muligheter og inspirerte ham. Det finnes noen få eksempler på rødfigurvaser som kan være fra hans hånd, men han gikk ikke helt over til rødfigurstil slik som f.eks. hans yngre samtidige Andokidesmaleren gjorde.
Angleton
Angleton er fylkesete i Brazoria County i Texas og er en del av Stor-Houston. I 2000 hadde byen 18 130 innbyggere. Byen ligger i korsningspunktet for State highway 288 og State highway 35 samt Union Pacific Railroad. Angleton er del av Texas' 14. kongressdistriktet som er representert i Kongressen av Ron Paul.
Claus J. Raidl
Han innehar ikke stillingen som sentralbanksjef, denne stillingen har Ewald Nowotny hatt siden 2008.
Alfred Andersen-Wingar
Alfred Nikolai Andersen-Wingar (født 15. oktober 1869 i Kristiania, død 21. april 1952 i Oslo) var en norsk fiolinist, bratsjist, dirigent og senromantisk komponist.
Claus J. Raidl
Utdanning og yrkeserfaring
Han har yrkesbakgrunn fra flere østerrikske banker og industriforetak. Fra 1970 til 1971 jobbet han ved Institut für angewandte Sozial- und Wirtschaftsforschung, før han gikk over til å jobbe for en bank, samtidig som han var rådgiver for OECD, fram til 1974. Etter dette jobbet han for Österreichische Volksfürsorge Allgemeine Versicherung fram til 1981. Etter noen år med styreverv i Wiener Holding og Österreichische Industrieverwaltungs ble han i 1986 styrenestleder og viseadministrerende direktør Voest-Alpine, deretter de samme posisjonene i Voest-Alpine Stahl. Han var deretter medlem av hovedstyret i Austrian Industries, styreleder og adm.dir i Böhler-Uddeholm fra 1991 til 2010 og medlem av hovedstyret i Voestalpine.
Alfred Andersen-Wingar
Andersen-Wingar studerte i Kristiania hos Johannes Haarklou (1847–1925) og ved Conservatoire de Paris hos Jules Massenet (1842–1912) og André Gedalge (1856–1926). Han var først fiolinist ved Tivoli fra 1886 til 1890, dernest ved Christiania Theater fra 1890 til 1899, og fra 1901 til 1905 i Nationaltheatrets orkester. Alfred byttet etter hvert til bratsj og var bratsjist i Christiania Musikforening. Fra 1911 til 1918 dirigerte han populære (godt besøkte) symfonikonserter i Calmeyergatens Misjonshus med billige billetter for folk flest, ikke ulikt de hans læremester Johannes Haarklou hadde tretti år tidligere. thumb|left|Fra 1911 til 1918 arrangerte og dirigerte han populærkonserter her i [[Calmeyergatens Misjonshus som ble revet i 1972.]] Han komponerte all slags romantisk musikk, men det mest kjente stykke skal ha vært det lille orkesterstykket Najadene.
Claus J. Raidl
Utdanning og yrkeserfaring
1. september 2008 overtok han som sentralbanksjef for Østerrikes nasjonalbank.
Alfred Andersen-Wingar
Han var sønn av Christian August Andersen (1843—1910) og Anne Marie Nielsen (1844). Faren var musikkpedagog. I 1897 giftet Alfred seg med Anne Marie Belsjø (1869), havneassistentens datter.
Callodirphia arpi
Callodirphia arpi er en sommerfugl som hører til familien påfuglspinnere (Saturniidae).
Utseende
Hunnen er en middelsstor, slank påfuglspinner, brunsvart, forvingen med et bredt, uregelmessig, lyst tverrbånd i den ytre delen, bakvingen med et bredt, rødlig bånd.
Levevis
Den lever i skog.
Utbredelse
Arten er utbredt i Brasil.
Claus J. Raidl
Utdanning og yrkeserfaring
Han er gift og har tre barn.
Megan Griffin
Megan (Megatron) Griffin (forkortet til Meg) er Peter og Lois Griffins eldste barn i den amerikanske animerte TV-serien Family Guy. Hun har to yngre brødre, Chris og Stewie. I seriens første sesong ga Lacey Chabert stemme til henne, mens Mila Kunis gjorde det i de etterfølgende sesongene.
Meg bærer nesten alltid en rosa lue av ull, og briller. Hun er noe kortere enn sin bror Chris. Hun er selvbevisst, om enn feilaktig, om sin framtoning; «Jeg er så feit og stygg», og blir kalt for overvektig i ulike episoder, blant annet en situasjon hvor en tivoliansatt tipper at vekten hennes er «mye». En gjentagende spøk i serien er at hennes utseende får andre folk til bli voldsomt syke.
Meg forsøker desperat å bli en del av skolegjengen, men blir utstøtt i kulden. Ivrig etter godkjennelse blir hun i to episoder uforvarende rekruttert av en religiøs kult, I en episode inviterer en lesbisk student ved navn Sarah henne til å bli med i Lesbian Alliance Club, men Meg ikke var klar over hva slags klubb dette egentlig var. Men hun er desperat etter å passe inn blant sine jevnaldrende, så hun later som hun er lesbisk og at hun er romantisk tiltrukket av Sarah. Hun går til og med så langt som å kysse Sarah, for å bevise sine følelser. Mot slutten av episoden går Meg hjem til Sarah for å innrømme at hun løy om å være lesbisk. Men Sarah trodde at Meg kom dit for å ha sex, og til og med kledde av seg samtidig som Meg forteller henne at hun løy. Samtidig hadde naboen deres Glenn Quagmire gjemt seg i Sarahs klesskap, og blir skuffet over at Meg og Sarah ikke hadde sex likevel.
Meg er veldig selvbevisst og usikker, og blir urettferdig behandlet og misbrukt av forskjellige mennesker. Selv om hun forsøker å bli venn med andre, resulterer dette ofte i at hun blir avvist av de mange mobberne ved den lokale videregående skolen James Woods Regional High School. Imidlertid er en nerdete jødisk student ved navn Neil Goldman, som er romantisk tiltrukket av henne. Men når Neil begynner å gå på stevnemøter med en annen jente som heter Cecilia, blir Meg øyeblikkelig veldig misunnelig og later som hun har et forhold med Jake Tucker i forsøk på å gjøre Neil sjalu. Dette fører til at hun signerer en kontrakt for å bli Neils kjæreste, noe som fører til at hun blir slaven hans. Men hun får Neil til å ødelegge kontrakten etter at Lois forfører ham.
Meg blir veldig ofte et offer for Peters Griffins vitser eller narrestreker, på grunn av hennes "stygghet" og upopularitet. Men i enkelte episoder bryr han seg faktisk om Meg, blant annet når den perverse naboen Glenn Quagmire gjentatte ganger vist interesse for henne - mest på grunn av hans svært lave standarder når det kommer til kvinner. Men Peter forhindrer naboen deres Glenn Quagmire i å ha sex med henne. Moren Lois hakker også på Meg, for å styrke sin egen selvfølelse. Lois er vanligvis til liten, eller ingen, nytte for Meg når hun blir plaget eller utnyttet av andre. Til tross for hennes vedvarende mishandling, har Meg flere ganger i løpet av serien lagt merke til at hun er mer talentfull og har større potensiale enn de fleste andre legger merke til - for eksempel å spille saksofon, snakke og synge på fremmedspråk, og til og med idretter som bowling, landhockey, basketball og roller derby. Imidlertid tjener hun sjelden noen bemerkelsesverdige utmerkelser for disse evnene, mest på grunn av familiens manglende hensyn eller interesse for hennes interesser.
Flere av seriens historier handler om Meg som forsøker å forbedre sitt eget liv, som blant annet går ut på å finne seg en kjæreste, eller være en russisk hemmelig agent. I andre episoder har hun korte forhold til andre karakterer, deriblant med byens ordfører Adam West eller nudisten Jeff Campbell. Meg pleide også å være forelsket i ankermannen Tom Tucker på TV-nyhetene, men dette tok slutt etter at hun oppdaget hans forfengelighet og egoisme. I en episode aksepterer Meg et stevnemøte med familiens hund Brian. På Megs bursdag, når hun fyller 17-år, forsøker både moren og faren hennes å skjule for Meg at de ikke husker hvor gammel hun egentlig er.
Arkitekturåret 1705
Arkitekturåret 1705 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1705.
Mission: Impossible (videospill fra 1990)
Mission: Impossible er et videospill lansert av Nintendo for Nintendo Entertainment System i 1990. Spillet som er utviklet av Konami er basert på tv-serien med samme navn (–).
Pelle Hennix
Per «Pelle» Hennix var en svensk skiløper som representerte Djurgårdens IF. I VM i Innsbruck i 1933 ble han nummer 25 i kombinert og nummer 86 på 18 kilometer langrenn. I VM i Sollefteå i 1934 ble han nummer 22 i spesielt hopp. Han ble svensk mester i skihopping i 1932.
Mission: Impossible (videospill fra 1990)
Handling
Målet til IMF-teamet er å løse en kidnappingssak, ettersom en terrorgruppe ved navn «Sinister 7» har kidnappet både en kjent vitenskapsmann og Shannon Reed, en annen IMF-agent. Jakten foregår sted fra kanalene i Venezia til de sveitsiske alpene, og teamet skal infiltrere en rekke fiendtlige fleretasjes installasjoner i jakten på gislene.
Fylkesvei 1096
Fylkesvei 1096 går mellom Kjerre og Manstad i Fredrikstad kommune. Veien er 850 meter lang.
Frem til 2019 hadde veien betegnelsen fylkesvei 402.
Amine Rzig
Amine Rzig (født 25. august 1980) er en tunisisk basketballspiller. Han representerte landet sitt under Sommer-OL 2012 i London, der han endte på nest sisteplass med det tunisiske landslaget.
Fredy Montero
Fredy Henkyer Montero Muñoz (født 26. juli 1987 er en colombiansk fotballspiller som spiller for den kanadiske klubben Vancouver Whitecaps FC.
Klubblag
Montero spilte fra året han fylte tretten for ungdomslaget til Deportivo Cali. I 2005 ble han kalt opp til A-laget. De første årene som A-lagspiller var han for det meste på utlån. I 2005 ble han lånt ut til Academia F.C. (som i dag kun består av Colombianske spillere) før han ble leid ut til Atlético Huila i to sesonger. (2006-2007)
Den 21. januar 2009 signerte han en låneavtale med Seattle Sounders, hvor han hadde en leiekontrakt i to år, før han signerte en avtale om permanent overgang i 2011.
Per. 10. juli har Fredy Montero spilt 105 ligakamper og scoret 39 mål for Sounders, siden januar 2009.
Landslag
Allerede som ungdom var Montero en lovende spiss, og i en alder av tretten år fikk han prøvespille for det colombianske ungdomslandslaget. I 2005 ble Montero kalt opp til. Montero spilte sin første landskamp for det colombianske landslaget i 2007 under en kamp mot.
Emiliano Albín
Emiliano Albín Antognazza (født 24. januar 1989 i Sauce, Canelones) er en uruguayansk fotballspiller som for tiden er klubbløs.
Under Sommer-OL 2012 i London deltok han for landet sitt der laget hans ble utslått i gruppespillet.
Tyskland under Vinter-OL 1994
Tyskland under Vinter-OL 1994. 112 sportsutøvere, syttini menn og trettitre kvinner fra Tyskland deltok i elleve sporter under Vinter-OL 1994 i Lillehammer i Norge. Tyskland ble tredje beste nasjon med ni gull-, sju sølv- og åtte bronsemedaljer. Skiskyttern Mark Kirchner var Tysklands flaggbærer under åpningsseremonien.
Pan Fengzhen
Pan Fengzhen (født 1. juni 1985 i Nanhai i provinsen Guangdong) er en kinesisk profesjonell landhockeyspiller som representerte Kina under Sommer-OL 2008 i Beijing. Her tok hun sølv for det kinesiske landslaget etter å ha tapt mot Nederland i finalen.
Krattrosevikler
Utseende
En middelsstor (vingespenn 16-22 millimeter), brun og hvit vikler. Forvingen er mørkt brun ved roten og i spissen, gråhvit i et bredt bånd som dekker noe over halve vingeflaten i midten. Arten ligner mye på de beslektede artene blek rosevikler (Notocelia rosaecolana) og mørk rosevikler (Notocelia trimaculana) og kan være vanskelig å skille fra disse. Begge de sistnevnte artene er imidleritd ganske sjeldne i Norge.
Utbredelse
Arten er utbredt over hele Europa bortsett fra den aller nordligste delen, og i det nordlige Asia.
Los Angeles Buccaneers
Los Angeles Buccaneers var et reisende lag som spilte i National Football League i 1926-sesongen. I likhet med Los Angeles Wildcats i den først American Football League spilte laget aldri en ligakamp i Los Angeles. Laget hadde base i Chicago og spillerne kom fra colleger i California.
Itauçu
Itauçu er en kommune i delstaten Goiás i sentral-vestregionen av Brasil.
Urfolk
Juridiske definisjoner
Det finnes ingen generell internasjonalt akseptert juridisk definisjon av urfolk, men ILO-konvensjon nr. 169 om urfolk og stammefolk i selvstendige stater, som Norge ratifiserte i 1990, definerer urfolk på følgende måte i artikkel 1:
a) ''«stammefolk i selvstendige stater som gjennom sine sosiale, kulturelle og økonomiske forhold skiller seg fra andre deler av det nasjonale fellesskap, og hvis status helt eller delvis er regulert av deres egne skikker og tradisjoner, eller av særlige lover eller forskrifter;»
eller:
b) «folk i selvstendige stater som er ansett som opprinnelige fordi de nedstammer fra de folk som bebodde landet eller en geografisk region som landet tilhører, på det tidspunkt da erobring eller kolonisering fant sted eller de nåværende statsgrenser ble fastlagt og som, uavhengig av sin rettslige stilling, har beholdt noen eller alle av sine egne sosiale, økonomiske, kulturelle og politiske institusjoner.»
Bakgrunn for definisjonen
I 1982 ble den såkalte FNs arbeidsgruppe for urbefolkninger etablert. Denne etableringen var delvis et resultat av konklusjonene og anbefalingene til FNs spesialrapportør som arbeidet med problemstillinger knyttet til diskrimineringen av urfolk, Jose Martinez Cobo. Cobo overleverte i 1983 rapporten «En studie av problemene knyttet til diskriminering mot opprinnelige befolkninger» (Study of the Problem of Discrimination Against Indigenous Populations) til FNs menneskerettskomité. Rapporten inneholdt blant annet en arbeidsdefinisjon av begrepet «urfolk»:
"Urfolk er de nålevende etterkommere etter folk som helt eller delvis bodde i sitt nåværende område eller land på den tid folk med en annen kultur eller etnisk opphav kom til området fra en annen del av verden, overvant dem (ved erobring, bosetting eller på andre måter) og derved redusert dem til en ikke-dominerende undersåtter under en koloni; og som i dag lever mer etter sin spesielle sosiale, økonomiske eller kulturelle vaner og tradisjoner enn i tradisjonene og institusjonene til det landet de nå er del av, der statens struktur i hovedsak er basert på nasjonale, sosiale og kulturelle trekk fra den dominerende kulturen."
Rapporten har senere dannet grunnlaget for bestemmelsene i FNs erklæring om urfolksrettigheter. Særlig viktig ble Cobo-rapportens utredning rundt definisjon av urfolksbegrepet, som man mente burde inneholdt både objektive og subjektive (identitet) kriterier for definisjonen. Imidlertid har rapporten den svakhet at den primært er rettet mot urbefolkning under det tidligere britiske imperiet, og derved definerer urfolk på grunnlag av okkupasjon av europeiske kolonimakter. Selv om dette gjelder mange av verdens urfolk, er dette ikke relevante kriterier for urbefolkning i Europa, der minoritets- og majoritetsbefolkningen har levd side om side i hundrevis eller noen ganger tusenvis av år. Dette er blant annet tilfelle i Norge, der samer og nordmenn har bodd side om side så langt tilbake det finnes kilder. Cobos rapport har derfor blitt videreutviklet i forbindelse med kriteriene knyttet til det norske samemanntallet, og for urfolksdefinisjonen i ILO-konvensjon nr. 169.
På bakgrunn av Cobos rapport, har blant andre Erica-Irene Daes' definisjon av aboriginer (Australias urbefolkning) fra 1997 dannet utgangspunkt for en moderne definisjoner av hvem som er «urfolk»:
og:
Utviklingen av urfolksrettighetene
Tradisjonelt har urfolk over hele verden vært utsatt for overgrep og undertrykkelse fra majoritetsbefolkningen og myndighetene i de statene de bebor. I tiden før 1950-tallet hersket et menneskesyn hvor urfolk ble ansett som primitive folkeslag og som ville ha best av å bli assimilert inn i de rådende folkegrupper og kulturer i nasjonalstatene. Etterhvert som dette menneskesynet endret seg, oppstod behovet for å sikre urfolkene grunnleggende rettigheter og beskyttelse mot overgrep og undertrykkelse.
ILO-konvensjon nr. 107
Mange urfolk i verden er fremdeles ekskludert fra det storsamfunnet de lever i og er ikke sjelden fratatt grunnleggende rettigheter som likeverdige medlemmer av nasjonalstaten de lever i. De kjennetegnes allikevel av et ønske om å sikre og utvikle sine tradisjonelle områder og å videreføre deres etniske identitet og kultur til kommende generasjoner. Den individuelle identiteten som medlem av et urfolk og urfolkets aksept av den enkelte som medlem, er grunnleggende for et urfolks fellesskapsfølelse. Deres eksistens som folk er knyttet til deres mulighet til å påvirke deres egen skjebne og framtid, og til å leve i tråd med sin egen kultur, egne sosiale institusjoner og rettsoppfatninger.
ILO konvensjon nr. 169
ILO konvensjon nr. 169 er en vidtgående og omfattende folkerettslig bindende konvensjon, som utelukkende omfatter urfolks og stammefolks rettigheter. Den berører flere aspekter ved urfolks liv, som for eksempel tospråklig utdanning, sedvanerett, miljø, landrettigheter, eiendomsrett, rett til å bli konsultert, rett til å delta i beslutningsprosesser, selvidentifikasjon og åndelige verdier. Konvensjonen krever imidlertid ratifikasjon av nasjonalstaten for at konvensjonen skal være juridisk bindende for nasjonalstatens og materialiseres som rettigheter for urfolk. FNs erklæring om urfolks rettigheter har en annen status, og har overnasjonal gyldighet i tråd med øvrige erklæringer fra FN.
Relaterte statusbegrep
Det finnes andre minoritetsgrupper i Norge som ikke har status som urfolk ettersom innvandringen av disse gruppene har skjedd i historisk tid, etter innvandring av nordmenn og samer. Disse kan ikke få urfolkstatus etter ILO-konvensjonene der bosetting i det aktuelle område må ha skjedd før majoritetsbefolkningen. Disse gruppene kan imidlertid får status som «nasjonale minoriteter», som også gir en grad av juridisk rett til billighetserstatning for diskriminering, beskyttelse mot videre diskriminering og rett til å bli hørt i politisk prosesser som angår dem. De har dog ikke rett til hevd på bestemte geografiske områder ut over den retten som tilfaller andre av landets borgere. Fem grupper er anerkjent som nasjonale minoriteter av norske myndigheter: jødene, kvenene, skogfinner, tatere/romani og sigøynere/rom. Samene er den eneste gruppen som er anerkjent som urfolk av norske myndigheter.
Mission: Impossible (TV-serie, 1988)
Mission: Impossible er en amerikansk tv-serie som gikk på ABC fra til. Serien er en modernisert versjon av den opprinnelige serien fra til.
Handling
Teamet hans består av: Nicholas Black, en forkledningsekspert og skuespiller. Casey Randall, en tidligere modell. Grant Collier, sønnen til Barney Collier, IMFs teknologi-ekspert. Etter å ha funnet morderen, bestemmer Jim seg for å fortsette ved IMF og holde det nye teamet sitt sammen. Midtveis i sesong 1 blir Casey drept under et oppdrag, og blir dermed den første IMF-agenten som blir drept på skjermen. Shannon Reed, fra U.S. Secret Service, etterfølger henne for resten av serien. Med unntak av dette, forblir Phelps team det samme gjennom hele serien.
Linn Svebakken
Linn Svebakken (født 1989 i Oslo) er en norsk bryter som representerer Oslo bryteklubb (Oslo BK). Svebakken bryter i 59 kilos-klassen, i stilarten fristil-bryting.
Junioren Linn Svebakken ble norsk mester i bryting i senior-NM i Porsgrunn 25. mars 2007. Hun vant 59 kilos-klassen mot Kirsten Skovmose (Kristiansund). Svebakken studerte idrettsfag ved Bjerke videregående skole i Oslo fra 2005 til 2008.
Blombos-grotten
Blombos-grotten er en grotte i et kalksteinområde på sørkysten av Kapp-provinsen i Sør-Afrika. Det er et arkeologisk funnsted lokalisert i naturreservatet Blombosfontein. Det ligger omtrent 300 km øst for Cape Town ved kysten av den sørlige delen av Western Cape. Grotten inneholder forekomster fra mellomsteinalderen som er datert til mellom 100 000 og 75 000 år siden, og en sekvens fra sen steinalder. Grotten ble første gang utgravd og undersøkt i 1991 og feltarbeid har blitt utført her på jevnlig basis siden 1997 og pågår fortsatt.
Symbolbruk
Det mest informative arkeologiske materialet fra grotten omfatter inngraveringer på okersteiner, inngravert bein, halssmykker gjort av havskjell,  bearbeidet bein- og steinredskaper  og et bredt utvalg av terrestriske og maritime faunalevninger, inkludert skalldyr, fugler, skilpadde og skall fra strutsegg og pattedyr av ulike størrelser. Disse funnene, sammen med påfølgende nye analyser av tidligere funn, og utgravninger av andre steinaldersteder i sørlige Afrika, har resultert i et paradigmeskifte med hensyn til vår forståelse av tidsberegningen og lokaliseringen av utviklingen av moderne menneskelig adferd.
Et skjell fra et skalldyr, sneglehus fra arten Nassarius, holdt en stund rekorden for å være det eldste smykket. I hulen fant man også tretten okersteiner med inngraverte mønstre. De antas å være 77 000 år gamle. Man mente tidligere at homo sapiens i Europa var de første som brukte symboler, for ca. 30 000 år siden. Mønsteret på steinene som dateres 100 000 år tilbake i tid, er trolig de eldste tegnene på symbolbruk som noen gang er funnet. Dette funnet kan antyde at symbolbruk har vært i bruk siden menneskeheten begynte å bruke redskaper for kanskje 160 000 – 200 000 år siden. De karakteristiske rute-, vifte- eller bølgemønstrene er de samme som ble funnet i utgravingen i 2002. Det ser ut til å være et gjennomgående mønster som også er funnet på bein- og steinverktøy fra andre steder i Afrika. Det er kjent at oker har blitt brukt av de tidlige menneskene til håndverksarbeid og fargestoff. Mønsteret på steinene er ikke tilfeldige merker og skraper fra vanlig arbeid. Mikroskopbilder viser at inngraveringene er møysommelig utført med en spiss gjenstand, etter en bestemt prosedyre. Funnene fra 2002 og 2008 antyder 25 000 år med samme symbolbruk. Det samme mønsteret som går igjen i Afrika er også funnet i Europa.
Megatrend-universitetet
Megatrend-universitetet for anvendt vitenskap   (Megatrend univerzitet primenjenich nauka, UuNS)  er et privat universitet i Beograd i Serbia. Det ble grunnlagt i 1989 med Megatrend Business School, og består nå av 19 institusjoner i 7 byer i Serbia.
Utdanningen fokuserer på økonomi og ledelse, men det tilbys også studier i landbruk, og noen i humaniora og samfunnsfag. Det gis også høyere studier innen bio-landbruk, IT-fag, og basketball.
Fra 1991 fikk skolen europeiske Tempus-midler og startet utvikling av en moderne business- og lederutdanning. I 1997 knyttet skolen seg tettere til det franske universitetet Grenoble École de Management i Grenoble, og startet direkte studentutveksling med dette lærestedet. Tilsvarende utvekslingsprogrammer er siden gjennomført med universiteter i en rekke land.
Muammar al-Gaddafi ble utnevnt som æresdoktor ved Megatrend-universitetet for å ha satt i gang det svære ingeniørprosjektet Den store kunstige elva.
Jiao Yulu
Jiao Yulu (født 16. august 1922, død 14. mai 1964) var en kinesisk politiker. Jiao Yulu var et symbol på det ærlige partikaderet som viet seg utrettelig til den kommunistiske staten. Jiao Yulu ble regnet for å være et strålende eksempel på en god student av Mao Zedong i perioden med persondyrkelse. Etter Jiao Yulus død, ble han hedret i en kampanje i 1966 med oppfordring om å studere hans eksempel. Målet med kampanjen var å øke moralen og å få partimedlemmene av det kinesiske kommunistpartiet til å jobbe hardere for å overvinne vanskeligheter. Partimedlemmene ble oppfordret til å følge Jiao Yulus eksempel ved å drive mer forskning og undersøkelser av lokale forhold, og å lære av hans lederstil.
Liv og karriere
Jiao Yulu ble født i 1922 i Yuanquan i Boshan, Zibo, Shandong, i en fattig familie, i Republikken Kina. Både hans far Jiao Fangtian (焦方田) og hans mor var bønder. Han fikk bare fire år med skolegang. Hans far hengte seg under den Andre kinesisk-japanske krigen. Jiao Yulu ble innrullert i den japanske arbeidsstyrken, hvorpå han ble sendt til kullgruven i Fushun, Liaoning, Manchoukuo. Han flyktet til Suqian, Jiangsu høsten 1943. Her var han gårdsarbeider i to år for storbonden Hu Tairong (胡泰荣).
I juni 1962 ble han utnevnt til sekretær for Kommunistpartiet i Weishi. I desember ble han den Andre Kommunistiske Partisekretær for Lankao. Lankao hadde falt inn i en negativ spiral av fattigdom og synkende moral. Området hadde i lang tid vært plaget av sandstormer, flom og salt jord. Jiao Yulu viet sine krefter til å bekjempe den økonomiske tilbakegangen. Han mobiliserte de lokale innbyggerne til å ta opp kampen mot forholdene. Etter mange års overarbeid, brøt Jiao Yulu til slutt sammen, og han ble diagnostisert med leverkreft. Men han fortsatte sin kamp mot naturkatastrofer. 14. mai 1964 døde han av leverkreft i en alder av 42 år.
I 2009 ble Jiao Yulu oppført som en av de "Etthundre Inspirerende Kinesiske Personligheter Siden 1949".
Jiao Yulu giftet seg med Xu Junya (1932-2005; (徐俊雅), en kvinnelig politiker fra Weishi, Henan. De fikk tre sønner og tre døtre.
Tranås kommune
Tranås kommune er en kommune i Jönköpings län i landskapet Småland i Sverige. Kommunens administrasjonssenter ligger i Tranås.
Kommunen har mye møbelindustri, og også Stiga har en fabrikk her. Lennart Hyland kommer fra kommunen.
Kommunevåpenet
Blasonering: Et skjold av gull med en trane i naturlig farge stående på ett grønt berg.
Våpenet, et eksempel på ett talende våpen (en trane på en ås), ble offisielt for Tranås stad i år 1919. Det ble registrert 1974 for kommunen hos Patent- og registreringsverket.
Tettsteder
Tranås kommune har tre tettsteder. I tabellen oppgis antall innbyggere per 31. desember 2010.
Rådet for folkemusikk og folkedans
Rådet ble stiftet av Norsk kulturråd i 1972. Rff-sentret var rådets utøvende organ, og var tilskuddsinstitusjon under Kulturdepartementet.
Rff-prisen
Prisen ble utdelt første gang i 1993. Den tildeles årlig en person som har gjort en ekstraordinær innsats på områdene folkemusikk og/eller folkedans. Siden 2020 heter prisen Prisen for folkemusikk og folkedans.
Sun Tianjun
Sun Tianjun (født 13. oktober 1986) er en kinesisk profesjonell landhockeyspiller som representerte Kina under Sommer-OL 2008 i Beijing. Her endte laget på sisteplass i sin gruppe, og endte til slutt på ellevteplass etter å ha vunnet plasseringskampen mot Sør-Afrika.
Arquebus krigshistorisk museum
Arquebus krigshistorisk museum er en museumssamling i Tysvær kommune med gjenstander fra okkupasjonen av Norge under andre verdenskrig fra 1940 til 1945. Museet er oppkalt etter «Arquebus», kodenavnet som motstandsmannen Sverre K. Andersen benyttet da han drev illegal radiosender på Bjoa i Vindafjord kommune. Museet ligger 9 km øst for Haugesund, innerst i Førresfjorden langs E134. Det er en del av Haugalandmuseet, et regionmuseum for kunst- og kulturhistoriske samlinger i Nord-Rogaland.
Bakgrunn, samlinger og virksomhet
Museet ble stiftet som et privat museum i 1980 og åpnet første utstilling i egne lokaler i 1995.
Med 2000 m² innendørs utstillingsareal og mer enn 6000 utstillingsgjenstander er Arquebus krigshistorisk museum en viktig aktør innen forsvarshistorisk formidling og en betydelig turistattraksjon.
Strømsbu
Strømsbu er en bydel i Arendal kommune i Aust-Agder. Bydelen omfatter først og fremst arealer som har tilhørt Strømsbu gård, og ligger vest for Arendal sentrum. Strømsbu lå utenfor bygrensen fram til 1902 da kommunene Arendal og Barbu ble slått sammen. Før 1878 lå Strømsbu i Østre Moland kommune, og var den vestligste gården i kommunen.
Fylkesvei 420 går gjennom Strømsbu.
Arealene i Arendal sentrum (den opprinnelige byen fra 1723 til 1902) hørte til gårdene Langsæ, Strømsbu og Nedre Barbu gård. Byborgerne bygde sine hus på bygslede tomter under disse gårdene, og de betalte årlig festeavgift.
Bydelen Strømsbu har forbindelse til Arendal sentrum i Vesterveien og Strømsbuveien. Strømsbuveien ble utbygd i 1868, og har tidligere vært en viktig del av Arendals bybilde, før bebyggelsen langs Strømsbuveien ble skjult bak det nye Amfi Arena.
Flere store bedrifter ble anlagt i bydelen Strømsbu. Strømsbu sag lå nær Strømsbu gård. Arendals meieri bygde sitt nye anlegg i Strømsbudalen på 1950-tallet og Gartnerhallen hadde lager nær ved. Strømsbu videregående skole er tidligere Arendal yrkesskole. Skipsforsikringsselskapet Gard har kontorbygg i strandkanten på Strømsbu.
Losjehuset "Sigholts Minde" ligger på Strømsbu. Huset ble oppført sommeren 1886 og var et sentrum for begivenhetene da arbeiderforeningen Samhold tok initiativ til å stifte Arbeiderpartiet i 1887.
Marlon King
Marlon Francis King (født 26. april, 1980, i Dulwich, London, England) er en jamaicansk tidligere fotballspiller som blant annet spilte for Birmingham City i England.
Rosenborg Ballklub i 2018
Eliteserien
{|
Rosenborg 2
Rosenborg 2 spilte i Norsk-Tipping ligaen avd. 5.
Cupkamper
Tippeligalagene kom inn i 1. runde som er terminfestet 18. og 19. april.
Europacup
Rosenborg kommer inn i 1. kvalifiseringsrunde til Champions League.
videre med 3 – 2 sammenlagt. -
videre med 3 – 1 sammenlagt. - Rosenborg går inn i 3. kvalifiseringsrunde til Europa League.
videre med 5 – 1 sammenlagt. - Gruppespill Rosenborg spilte i gruppe B.
-
Luo Fangming
Luo Fangming (født 24. mars 1983) er en kinesisk profesjonell landhockeyspiller som representerte Kina under Sommer-OL 2008 i Beijing. Her endte laget på sisteplass i sin gruppe, og endte til slutt på ellevteplass etter å ha vunnet plasseringskampen mot Sør-Afrika.
Johannes Gausdal
Bakgrunn
Gausdal ankom India i november 1915 – og giftet seg fire år senere med misjonær Ingrid Gausdal (f. 1893). Deres datter, Elisabeth Dørdal (1922–2023), videreførte selv sine foreldres misjonsgjerning. Johannes og Ingrid Gausdal arbeidet ved misjonsstasjonene i Kaerabani, Basetkundi, Chondorpura, Grahampur, Koroya, Mohulpahari, Dumka og Benagaria i den delstaten som nå kalles Jharkhand i nordøst-India.